Mordovia Arena

Mordovia Arena (Rusia: «Мордовия Арена») inggih punika satunggil stadion sépakbola ring Saransk, Mordovia, Rusia sané kawangun antuk Piala Jagat FIFA 2018. Nika dados tuan umah FC Mordovia Saransk, sadurung pambubaran ipun ring warsa 2020 saking Liga Sépakbola Profésional Rusia, mangentosin Stadion Start. Makapasitas 44.442 pamiarsa. Total jimbar fasilitas niki wénten 122.700 méter pesagi. Desain stadion kadasarin ring gambar surya, simbol utama mitos purwa lan legénda jadma Mordvin. Sesampun Piala Jagat FIFA, stadion niki kaaptiang mawiguna dados pusat olahraga lan rékreasi pinih ageng ring Saransk tur Mordovia.